Kemanjenê piçûk (pirtûk)
Kemanjenê piçûk (sernavê bi inglîzî: Just David ("Bi tenê, David")), romaneke ji bo zarokan a nivîskara amerîkî Eleanor H. Porter e ku di sala 1916an de derket. Roman di sala 1916an de li Dewletên Yekbûyî di nav şeş bestseller (yên herî serkeftî li gorî pirtûkfiroşan) ên herî pêşîn de bû û di tîrmeha 1916an de ew bû romana duyem a herî firotî. Ji destpêkê de ji hêla çapxaneya Houghton Mifflin ve hate weşandin. Di pirtûkê de Porter serpêhatiyên xortekî ciwan ê bi navê David vedigêre. David zarokê tenê yê bavê xwe yê kemanjen e. Bavê wî ji nişka ve nexweş dikeve, dimire û divê David hînî jiyana bi kesên din re bibe; di rê de, divê dê û bavên wî yên nû û gundiyên din bi qasî zêde û bêtir tê de xwe biguncînin. Di destpêka nîvê sedsala bîstan de pirtûk li dibistanên navîn û lîse pir populer bû û di van salên dawî de ji nav çapên weşanên cuda ve hate der. Roman di sala 1922an de li ser tîpên Braille hatiye wergerandin û ji bo çînî (1959), rûsî (2005), îtalî (2019) û kurdî (2021) jî hatiye wergerandin.